CELEX: 32007R0807
Language: el
Date: 2007-07-10 00:00:00
Title: Κανονισμός (ΕΚ) αριθ. 807/2007 της Επιτροπής, της 10ης Ιουλίου 2007 , για την τροποποίηση του παραρτήματος II του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής

11.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 181/10
            
         
      ΚΑΝΟΝΙΣΜΌΣ (ΕΚ) αριθ. 807/2007 ΤΗΣ ΕΠΙΤΡΟΠΉΣ
   
   της 10ης Ιουλίου 2007
   για την τροποποίηση του παραρτήματος II του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2092/91 του Συμβουλίου, της 24ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (1), και ιδίως το άρθρο 13 δεύτερη περίπτωση,
   Εκτιμώντας τα ακόλουθα:
   
               (1)
            
            
               Η έγκριση της χρησιμοποίησης μεταλδεΰδης στη βιολογική γεωργία που προβλέπεται στο παράρτημα II μέρος B του κανονισμού (ΕΟΚ) αριθ. 2092/91 λήγει στις 31 Μαρτίου 2006.
            
         
               (2)
            
            
               Ορισμένα κράτη μέλη ανέφεραν ότι οι παραγωγοί βιολογικών προϊόντων στη χώρα τους δεν διαθέτουν βιώσιμες εναλλακτικές λύσεις έναντι της χρησιμοποίησης μεταλδεΰδης για την καταπολέμηση των μαλακίων σε ορισμένες αροτραίες καλλιέργειες.
            
         
               (3)
            
            
               Ως εκ τούτου, κρίνεται αναγκαία η επανέγκριση της χρησιμοποίησης μεταδεΰλδης για περιορισμένο χρονικό διάστημα, εν αναμονή των αποτελεσμάτων των ερευνών για νέες μεθόδους καταπολέμησης των μαλακίων καθώς και της διάθεσης περισσότερων εναλλακτικών ουσιών.
            
         
               (4)
            
            
               Συνεπώς, το παράρτημα II του κανονισμού (ΕΟΚ) αριθ. 2092/91 πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστάθηκε δυνάμει του άρθρου 14 του κανονισμού (ΕΟΚ) αριθ. 2092/91,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II του κανονισμού (ΕΟΚ) αριθ. 2092/91 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Ιουλίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 198 της 22.7.1991, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 394/2007 της Επιτροπής (ΕΕ L 98 της 13.4.2007, σ. 3).
   
      ΠΑΡΑΡΤΗΜΑ
      Στο παράρτημα II μέρος Β σημείο 1 («Φυτοπροστατευτικά προϊόντα») πίνακας III («Ουσίες που πρέπει να χρησιμοποιούνται μόνο σε παγίδες ή/και σε εξατμιστήρες») του κανονισμού (ΕΟΚ) αριθ. 2092/91, για την ουσία «μεταλδεΰδη» η ημερομηνία «31 Μαρτίου 2006» αντικαθίσταται από την ημερομηνία «31 Μαρτίου 2008».